DILONGYESHA 6
Kwibunga na bakwetu beena Kidishitu akwitukwasha naminyi?
Sunga byekala shi abitungu kusabuka mitamba ikata sunga kwekala kanya sunga mpeshi, tatupishaa ku bisangilo byetu bya beena Kidishitu nya. Sunga bekala na nkalakasho kampanda sunga mbakokye mwanda wa midimo ibabakatuka mu kukita, bwakinyi Batemwe ba Yehowa abetatshishaa bwa kwibunga na bakwabo beena Kidishitu?
Akwitukwasha bwa kwikala bibuwa. Mpoolo pabaadi esamba bwa baaba batwibungu nabo mu kakongye, bafundjile shi: “Twikwasheneyi.” (Beena-Ebreeyi 10:24) Kino kishima akipatuula “kwela binangu kalolo,” sunga kukimba mushindo wa kwiukena. Byabya, bishima bya mutumibwa abitunyingisha bwa kwitatshisha bwa bangi. Patuuku bingi bifuko bya beena Kidishitu, atusangana shi bangi ba kwabadi bakwete kulwa na nkalakasho i mumune na yetu na mbalombeene kwitukwasha bwa kumona mushindo wa kukambila yetu nkalakasho.
Akwitukwasha bwa kupeta bakuku b’eyendo. Mu bisangilo byetu, tatwibungaa na penda bantu batufumankana nabo binyi byabya nya, kadi atufumankanaa na kisaka kya bakuuku betu ba p’eshimba. Mu ingi misusa, atukishaa nsaa ibuwa nabo pamune. Kwakwa kwibunga kwi na bukwashi kinyi? Atulongo mushindo wa kwinemekyeshena ngofu, na kunyingisha kifulo kyetu nabo. Na dingi, su mukwetu kampanda bapete mwanda, atwendaa lubilo mu kumukwasha mwanda twi bapwe kunyingisha bukuuku bwetu naye. (Myeele 17:17) Nsaa yatwibungu na beena kakongye ketu booso, atulesha shi twi na “lukalo lwa kwikwashena.”—1 Beena-Kodinto 12:25, 26.
Atukunyingisha bwashi osangule bakuuku bakwete kukita akikyeb’Efile Mukulu. Okyebe kupeta baaba bakuuku munkatshi mwa Batemwe ba Yehowa. Totadilanga kintu su nkimune kyakukutshisha kwibunga pamune n’etu.
Bwakinyi bi na muulo bwashi twibungye pamune mu bisangilo?
Mafuku kinyi okumina kubanga kwibunga n’etu bwa kwiukene na beena kakongye ketu?
lua_Latn cjk_Latn bem_Latn bem_Latn bem_Latn lua_Latn twi_Latn lug_Latn